Apr 2020 - Community Conservation Fund Africa | CCFA
Our Covid-19 Shout Out To Everyday Heroes
"In hierdie chaotiese tyd van 'n wêreldwye pandemie, raak ons nog meer bewus van die sinergie tussen planeet en mens; dat ons na ons omgewing moet omsien sodat ons omgewing na ons kan omsien" – Lourens en Esté Rabé
Die Suid-Afrikaanse musiekduo Bottomless Coffee Band het hul nuutste enkelsnit en video getiteld WILDERNESS laasweek uitgereik. Dít hetgeval saam met die aankondiging dat hulle as amptelike ambassadeurs van die Community Conservation Fund Africa (CCFA) aangewys is.
Lourens en Esté Rabé, huweliksmaats en lede van die duo Bottomless Coffee Band, het onlangs kragte saamgesnoer met die internasionale inisiatief CCFA as amptelike ambassadeurs van dié maatskappy sonder winsoogmerk.
CCFA is die geesteskind van twee vennote in die gasvryheidsbedryf, Accor en Mantis, wat besef het dat toerisme 'n aktiewe en direkte rol in gemeenskapsopheffing en natuurbewaring kan en móét vervul. Die droom? Om 'n 'groendruk' vir alle gasvryheidstoerisme in Afrika te skep.
Boonop het die duo 'n vennootskap met Fairview gesluit, wat onderneem het om R1,00 aan die CCFA te skenk elke keer as iemand die musiekvideo op sosiale media deel. 'n Gedeelte van die liedjieverkope sal ook aan die CCFA geskenk word.
Alle betrokkenes sal hulle sosialemediaplatforms gebruik om mense aan te moedig om die liedjie af te laai en so tot die saak by te dra: Hoe meer mense die liedjie bereik, hoe meer geld word vir bewaring ingesamel. "Ek dink musiek is die beste wêreldwye kommunikasiemiddel, en as daar 'n boodskap is wat juis nou op 'n wêreldverhoog oorgedra moet word, is dit bewaring," sê Fairview-eienaar Charles Back. "Die twee werk so goed saam dat dit lands- en kultuurgrense kan oorsteek en mense oor die hele wêreld kan raak."
Bottomless Coffee Band was in Oktober verlede jaar die gaskunstenaars by die eerste CCFA-fondsinsameling, waar hulle "Wilderness" gesing het. Daardie aand is R700 000 ingesamel. "Ons glo die krag van musiek kan op voetsoolvlak gebruik word om steun vir bewaring te werf en mense van alle agtergronde aan te spoor om betrokke te raak."
Op 27 Maart was die "Wilderness"-liedjie en -musiekvideo amptelik uitgereik.
'n Fondsnsamelingsgeleentheid word vir Junie in Port Elizabeth beplan.
'n Konsert en fondsinsameling word ook vir Oktober in Londen beplan. Fairview en ander Suid-Afrikaanse handelsname sal saamwerk om hierdie storie na die VK te neem.
Vir meer inligting oor die CCFA se huidige projekte, gaan na www.ccfa.africa
Om op hoogte te bly van Bottomless Coffee Band se deurlopende projekte, besoek gerus www.bottomlesscoffeeband.com.
Die grootste uitdaging waarvoor Accor en Mantis, twee internasionale gasvryheidsgroepe met eiendomme in Afrika, te staan gekom het, was hoe om ongerepte wildernisgebiede en wilde diere te beskerm. Toerisme maak staat op omgewingsbewaring, maar bemagtig, integreer en hef terselfdertyd ook plaaslike gemeenskappe op.
Hieruit is die Community Conservation Fund Africa (CCFA) geskep om die wanbalanse die hoof te bied en na 'n haalbare oplossing vir die toenemende bewaringskrisis in sowel Afrika as die res van die wêreld te soek.
Die CCFA is nou reeds 18 maande lank betrokke by projekte om na die welstand van mense én die natuur om te sien. Die projekte help verlig armoede, bevorder persoonlike en maatskaplike transformasie, verander en hef gemeenskappe op, help verseker meer volhoubare leefstyle en werk koolstofvrystellings teen.
Suksesvolle projekte word tans met welslae in sewe lande in Suider-Afrika ondersteun. Dit wissel van inisiatiewe vir gorillagesondheid in Rwanda tot die voorsiening van skoon drinkwater aan gemeenskappe in Namibië, die beëindiging van die onwettige handel in bedreigde gryskroonkraanvoëls, die skep van groen landskappe, steun vir olifantbewaring, 'n mens/olifant-konflikbeheerprogram in Namibië, en die skep van 'n visseryprojek wat tans sowat 120 gesinne onderhou.
Lumanyano Anthony Vaaltyn recently qualified as a field guide through the Wilderness Foundation Africa Siyazenzela training course which has changed his life